cyanic-selkie/wikianc huggingface dataset:
Μπόρις Σκόσιρεφ
Βιογραφία
Σχετικά με την ιστορία του Σκόσιρεφ γράφτηκε από τον Καταλανό συγγραφέα Αντόνι Μορέλ ι Μόρα το μυθιστόρημα Boris I, rei d'Andorra (Μπόρις Α΄, βασιλιάς της Ανδόρρας) το 1984. Ο συγγραφέας αφιέρωσε το βιβλίο στη μνήμη της γιαγιάς του, η οποία ισχυριζόταν ότι είχε συναντηθεί η ίδια με τον Σκόσιρεφ. Αργότερα το μυθιστόρημα διασκευάστηκε για το θέατρο από την Μπεθ Εκσούντα.
Γκάλβεστον
Το Γκάλβεστον (αγγλικά: Galveston) είναι σημαντικό παραθαλάσσιο τουριστικό θέρετρο και γνωστό λιμάνι στην Νοτιοανατολική Ακτή του Τέξας. Βρίσκεται σε ένα μικρο νησί με το ίδιο όνομα, το οποίο βρίσκεται στην Κομητεία Γκαλβεστον. Σήμερα είναι γνωστό ως οικογενειακό θέρετρο, αν και παλαιότερα ήταν γνωστό για την παρανομία. Απο τον Αμερικανικό Εμφύλιο Πόλεμο ως και την δεκαετία του '50 ήταν γνωστό ως κέντρο του τζόγου, της  πορνείας και του ποτού, καθώς και του   πολιτισμού, της οικονομίας και της νυχτερινής διασκέδασης. Αυτή η κατάσταση έφτασε στην μεγαλύτερη ακμή της τη δεκαετία του '30, κατά την διάρκεια της οποίας, παρά τις οικονομικές δυσκολίες των Αμερικανών της εποχής, το Γκαλβεστον δεχόταν χιλιάδες επισκέπτες και ήταν γνωστό ως " Πόλη της Αμαρτίας".
Με έκταση 542 χιλιομέτρων, το Γκαλβεστον έχει πλυθησμό 47,743 σύμφωνα με την απογραφή του 2010, ενώ είναι μέρος της μητροπολιτικής περιοχής του Χιούστον.
Ιστορία
Το Γκάλβεστον πήρε το όνομά του από τον Ισπανό στρατιωτικό και πολιτικό ηγέτη του 18ου αιώνα Μπερνάρντο ντε Γκάλβες (1746–1786). Το λιμάνι του Γκάλβεστον ιδρύθηκε το 1825. Η πόλη ήταν γνωστή για τις εξαγωγές βαμβακιού και ως το κύριο λιμάνι για το νεοσύστατο Ναυτικό του Τέξας κατά τη διάρκεια της Επανάστασης του Τέξας το 1836 και αργότερα χρησίμευσε προσωρινά ως η νέα εθνική πρωτεύουσα της  Δημοκρατίας του Τέξας. Κατά την διάρκεια του 19ου αιώνα, το Γκάλβεστον έγινε ένα σημαντικό εμπορικό κέντρο των ΗΠΑ, γνωστό θέρετρο κυρίως για τις παράνομες δραστηριότητες πορνείας και ένα από τα μεγαλύτερα λιμάνια στις Ηνωμένες Πολιτείες. Ήταν για πρώτη φορά η μεγαλύτερη πόλη του Τέξας, γνωστή ως "Βασίλισσα Πόλη του Κόλπου". Καταστράφηκε από τον απροσδόκητο Τυφώνα του Γκάλβεστον το 1900, του οποίου οι επιπτώσεις περιελάμβαναν μαζικές πλημμύρες και μια καταιγίδα που σχεδόν εξάλειψε την πόλη. Η πόλη στη συνέχεια επανεμφανίστηκε κατά την διάρκεια των Roaring Twenties και της εποχή της Ποτοαπαγόρευσης του 1919-1933 ως κορυφαίος τουριστικός προορισμός και κέντρο του παράνομου τζόγου, με το παρατσούκλι "Η Ελεύθερη Πολιτεία του Γκάλβεστον" έως ότου αυτή η εποχή έληξε στη δεκαετία του 1950. Κύριες προσωπικότητες της εποχής ήταν οι αδερφοί επιχειρηματίες και γκάνγκστερ Σαμ και Ροσάριο Μασέο, οι οποίοι έλεγχαν την κυβέρνηση, τον τουρισμό και το οργανωμένο έγκλημα στην πόλη για τρεις δεκαετίες. Όμως αυτή η εποχή έληξε στη δεκαετία του 1950 και η πόλη δεν έχει καταφέρει να ορθοποδήσει από τότε.
Παραπομπές
Κατηγορία:Πόλεις του Τέξας
Περιφέρεια Σινυάνγκα
Η Περιφέρεια Σινυάνγκα (Αγγλικά: Shinyanga Region, Σουαχίλι: Mkoa wa Shinyanga) είναι μια από τις 30 διοικητικές περιφέρειες της Τανζανίας. Περιφερειακή πρωτεύουσα είναι ο Δήμος Σινυάνγκα (Shinyanga Municipality).
Σύμφωνα με την εθνική απογραφή του 2012, ο πληθυσμός στην Περιφέρεια Σινυάνγκα (Shinyanga Region) είχε 1.534.808 άτομα. Για το διάστημα 2002-2012, ο μέσος ετήσιος ρυθμός αύξησης του πληθυσμού στην περιοχή ήταν 2,1 τοις εκατό, ο εικοστός υψηλότερος στη χώρα. Ήταν επίσης η δέκατη πιο πυκνοκατοικημένη Περιφέρεια, με 81 άτομα ανά τετραγωνικό χιλιόμετρο σε μια έκταση 18.901 τετραγωνικών χιλιομέτρων (7.297,2 mi²).
Η περιφέρεια συνορεύει στα βόρεια με την Περιφέρεια Μουάνζα (Mwanza Region), ανατολικά με την Περιφέρεια Σιμίγιου (Simiyu Region), νότια από την Περιφέρεια Ταμπόρα (Tabora Region) και δυτικά με την Περιφέρεια Γκέιτα (Geita Region).
Αδαμαντορυχείο Ουίλλιαμσον
thumb|250px|left|Ο Δρ. Τζων Τ.Ουίλλιαμσον (Dr. John Thoburn Williamson). Στην Περιφέρεια Σινυάνγκα (Shinyanga Region), βρίσκεται και το ανοιχτό λατομείο του αδαμαντορυχείου Ουίλλιαμσον (Williamson diamond mine) (επίσης γνωστού και ως ορυχείου Μουαντούι [Mwadui]), βρίσκεται στην Περιοχή Κισάπου (Kishapu District), μεταξύ των περιοχών «Μπουμπίκι» (Bubiki) και «Κιζούμπι» (Kizumbi) και σύμφωνα με τον Δημήτριο Τζαμτζή, πρώην συνεργάτη του Ουίλλιαμσον, ανακαλύφθηκε το 1942 από έναν επιστάτη του Ουίλλιαμσον.
Περιοχές (ή Επαρχίες)
Από το 2012, η Περιφέρεια Σινυάνγκα (Shinyanga Region) διαιρείται διοικητικά σε πέντε επαρχίες:
Πολιτισμός
thumb|250px|right|Σχέδια ανδρικών χτενισμάτων της φυλής των Ουανυαμουέζι (Wanyamwezi), περίπου 1860. Οι επικρατούσες φυλές στην Περιφέρεια Σινυάνγκα (Shinyanga Region) είναι οι φυλές Σουκούμα (Sukuma), Νυαμουέζι (Nyamwezi) και Σούμπουα (Sumbwa).
Οικονομία
Η παραδοσιακή γεωργία στην περιοχή ποικίλλει, αλλά συχνά είναι αραβόσιτος, βαμβάκι και η παραγωγή ρυζιού.
Σημειώσεις
<div style=""> <references group="Σημ."/> <references group="Παρ. Σημ."/>
Υποσημειώσεις
<references responsive="0" group="Υποσημ." /> <references responsive="0" group="Παρ. Υποσημ." />
Φρούριο του Πόζναν
Φρούριο Πόζεν (Γερμανικά: Festung Posen) ονομάζεται μια σειρά από οχυρώσεις χτισμένες στην πόλη του Πόζναν (Πολωνία) τον δέκατο ένατο και στις αρχές του εικοστού αιώνα, το τρίτο μεγαλύτερο σύστημα του είδους του στην Ευρώπη.
Αρχικά κατασκευάστηκε με τον σκοπό την προσταστία της Πρωσίας από εισβολή της Ρωσίας. Οι εγκαταστάσεις επεκτάθηκαν υπό την Ναζιστική Γερμανία.
Κατηγορία:Φρούρια στην Πολωνία Κατηγορία:Πρωσία Κατηγορία:Κτίρια και κατασκευές στο Πόζναν
Turbo
Turbo είναι ο τίτλος του δέκατου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Απρίλιο του 1986 μέσω της "Columbia Records". Το 2001, το άλμπουμ επανεκδόθηκεσε έκδοση CD από την "Columbia" με δύο επιπλέον κομμάτια, το ακυκλοφόρητο "All Fired Up" και το "Locked In" από την εμφάνιση τους στο Σεντ Λούις, στις 23 Μαΐου 1986.
Ιστορία του δίσκου
Το Μάιο του 1985, το συγκρότημα ηχογράφησε ντέμο για τον επόμενο δίσκο του στα "Chaton Studios", ενώ στις 20 και 21 του μήνα ο Ρομπ Χάλφορντ ηχογράφησε το τραγούδι "Stars" μαζί με άλλους μουσικούς του είδους για το φιλανθρωπικό "Hear 'n' Aid" του Ρόνι Τζέιμς Ντίο. Επίσης, εκείνο το μήνα ο κιθαρίστας των Black Sabbath, Τόνι Αϊόμι, ξεκίνησε τις ηχογραφήσεις για το δίσκο "The Seventh Star" και λόγω έλλειψης τραγουδιστή, η αρχική σκέψη ήταν να συμμετάσχουν ως γκεστ διάφορα μεγάλα ονόματα της χαρντ ροκ σκηνής όπως ο Ντέιβιντ Κόβερντεϊλ, ο Ρόμπερτ Πλαντ, ο Γκλεν Χιούζ και ο Ρομπ Χάλφορντ. Τελικά, τα φωνητικά ανέλαβε αποκλειστικά ο Χιούζ.
Οι Judas Priest είχαν σαν σκοπό την ηχογράφηση ενός διπλού ζωντανού δίσκου, αλλά λόγω της επερχόμενης δέκατης επετείου τους, αποφασίστηκε να κυκλοφορήσουν ένα στούντιο άλμπουμ πριν προχωρήσουν με εκείνη τη σκέψη. Το καλοκαίρι του 1985, το συγκρότημα μετέβη στα "Compass Point Studios" του Νασσάου στις Μπαχάμες, με παραγωγό τον Τομ Άλομ και μηχανικό ήχου τον Μπιλ Ντούλι.
Τα αρχικά σχέδια περιελάμβαναν την κυκλοφορία ενός διπλού δίσκου με την ονομασία "Twin Turbos", αλλά η εταιρεία αρνήθηκε με αποτέλεσμα τραγούδια τα οποία έμειναν εκτός δίσκου να κυκλοφορήσουν με το "Ram it Down", το 1988. Το συγκρότημα πειραματίστηκε με τεχνολογικά αναβαθμισμένους ήχους, γεγονός που αποτέλεσε νεωτερισμό για το χέβι μέταλ, αλλά κατακρίθηκε από τους φανατικούς οπαδούς τους. Στο δίσκο συμμετείχε και ο Τζεφ Μάρτιν των Surgical Steel, ο οποίος έκανε δεύτερα φωνητικά στο τραγούδι "Wild Nights, Hot & Crazy Days".
Το άλμπουμ κυκλοφόρησε στα μέσα Απριλίου του 1986 και ανέβηκε στο # 17 του Billboard, παραμένοντας στους καταλόγους επιτυχιών για 36 εβδομάδες, με αποτέλεσμα δύο μήνες μετά την αρχική του κυκλοφορία να βραβευθεί ως χρυσό και το 1989 ως πλατινένιο. Παρ' όλα αυτά, η επιτυχία του δίσκου στην Ευρώπη δεν ήταν ανάλογη λόγω της αλλαγής του ήχου των Judas Priest.
Αβραμίδα
Κατανομή και φυσικό περιβάλλον
Η αβραμίδα κατοικεί στην Ευρώπη βορείως των Άλπεων και των Πυρηναίων καθώς και στα Βαλκάνια. Απαντάται ανατολικά μέχρι την Κασπία Θάλασσα, τον Εύξεινο Πόντο και την Αράλη. Ζει σε νερόλακκους, λίμνες, κανάλια και σε ήρεμα ποτάμια.
Παραπομπές
Κατηγορία:Κυπρινίδες
Turbo
Ιστορία του δίσκου
Η περιοδεία για την προώθηση του δίσκου ξεκίνησε στις 2 Μαΐου 1986 από την Αλμπουκέρκη και στο set list του συγκροτήματος συμπεριλήφθηκαν από το "Turbo" τα τραγούδια "Out In The Cold", "Locked In", "Rock You All Around The World", "Turbo Lover" και "Parental Guidance". Οι Judas Priest έδωσαν 37 συναυλίες στις Ηνωμένες Πολιτείες, πριν μεταβούν στον Καναδά με τους Bon Jovi να ανοίγουν τις εμφανίσεις τους, από τις 14 μέχρι τις 25 Ιουλίου. Στη συνέχεια έδωσαν άλλες 19 συναυλίες στη Βόρεια Αμερική μαζί με τους Krokus, πριν μεταβούν στην Ευρώπη για 23 εμφανίσεις το Σεπτέμβριο και τον Οκτώβριο του 1986. Η περιοδεία τελείωσε με έξι εμφανίσεις στην Ιαπωνία και άλλη μία στη Χαβάη, τον Δεκέμβριο εκείνης της χρονιάς.
Ιωάννης Κωλέττης
Ο Ιωάννης Κωλέττης (Δήμας) (1773 ή 1774 - 31 Αυγούστου 1847) ήταν Έλληνας πολιτικός στα πρώτα χρόνια του νεοελληνικού κράτους, ιδρυτής του Γαλλικού Κόμματος και πρωθυπουργός της χώρας κατά τις περιόδους 1834 - 1835 και 1844 - 1847. Αποτελεί έναν από τους περισσότερο αμφιλεγόμενους πολιτικούς της περιόδου, καθώς συνδέθηκε - ανάμεσα σε άλλα - με διαφθορά, δωροδοκίες και συναλλαγές, νοθεία στις εκλογές , την απόκτηση μεγάλης περιουσίας από την πολιτική, τη δίωξη και την εξορία της Μαντώς Μαυρογένους και τη συκοφάντηση και τη δολοφονία του Οδυσσέα Ανδρούτσου.
Σύμφωνα με τη μεταγενέστερη ιστορική μελέτη, ο Κωλέττης αποτέλεσε πολιτικό πρόσωπο άκρως επικίνδυνο και εχθρικό για την πατρίδα, που καταχράστηκε δημόσια περιουσία και υπήρξε ηθικός αυτουργός για πολλών ειδών εγκλήματα.
Πρώτα χρόνια
Γεννήθηκε τον Νοέμβριο του 1787 ή στο τέλος του 1788 στο χωριό Συρράκο των Ιωαννίνων και ήταν γιος του Προεστού Νικόλαου Ιωάννη Δήμα και της Ξανθής Τσομάγκα από το Χαλίκι Τρικάλων, συγγενής της οικογενειας Χατζηπέτρου και δεύτερη εξαδέλφη του Γεώργιου Τουρτούρη. Στο Συρράκο είχε έλθει η οικογένειά του από το Δελβινάκι, όπου είχε γεννηθεί ο παππούς του Ιωάννης. Το πραγματικό επώνυμο της οικογένειάς του ήταν Δήμας και το προσωνύμιο Κωλέττης προήλθε από τη νεανική του ηλικία όταν αποκαλούταν Νικολέτος (μικρός Νικόλαος). Κατά τις σπουδές του στην Ιταλία, τον αποκαλούν αντί για Νικολέτο, Κολέτο και τελικά Κολέτη. Αδέλφια του ο μεγαλύτερος Χρήστος, η Αικατερίνη (μετέπειτα Αικατερίνη Μασκλαβάνη) και η Μαρία. Φοίτησε στο τοπικό Σχολείο και στους γειτονικούς Καλαρρύτες.
Στη συνέχεια εγκαταστάθηκε στα Ιωάννινα, όπου εργάστηκε μαθητευόμενος στο εμπορικό κατάστημα του συγγενή του Κώστα Δήμα, ενώ φοιτούσε παράλληλα στην Καπλάνειο Σχολή επί σχολαρχίας Αθανάσιου Ψαλίδα. Με προτροπή και οικονομική ενίσχυση του θείου του, Γεωργίου Τουρτούρη, μετέβη στην Πίζα, τη Φλωρεντία, το Μιλάνο, την Παβία, από το πανεπιστήμιο της οποίας έλαβε το δίπλωμά του στις 7/19 Ιουνίου 1808. Σύμφωνα με ισχυρισμούς του ίδιου στην Ιταλία συμμετείχε σε πατριωτική μυστική ομάδα ενώ την ίδια εποχή συνδέθηκε με στενή φιλία με τον λόγιο κληρικό Θεόφιλο Καΐρη, τον οποίο αργότερα υπερασπίστηκε σθεναρά στις εναντίον του διώξεις. Λόγω της παραμονής του στην Πίζα εκείνη την περίοδο το όνομα του συνδέεται από τους ερευνητές με τη συγγραφή της επαναστατικής φυλλάδας Ελληνική Νομαρχία Ανωνύμου του Έλληνος, πρωτοδημοσιευμένης το 1806 στην Ιταλία. Ωστόσο για άλλους ερευνητές ο Κωλέττης ήταν πολύ νέος ώστε να είναι σε θέση να συντάξει ένα τέτοιας ωριμότητας έργο. Επίσης η εκπεφρασμένη Γαλλοφιλία του και ο θαυμασμός του για τον Ναπολέοντα εκείνη την περίοδο δεν συμβιβάζεται με όσα εκφράζει η Ελληνική Νομαρχία σε βάρος του Γάλλου δυνάστη. Όπως παρατηρεί ο ιστορικός Βασίλης Κρεμμυδάς, «για να λεχουμε βεβαιότητες ή, τουλάχιστον πιθανότητες πρέπει να συγκρίνουμε φιλολογικά το κείμενο (ενν της Ελληνικής Νομαρχίας) με άλλα σύγχρονα κείμενα (ενν του Ιω. Κωλέττη)» τα οποία όμως δεν υπάρχουν. Γύρω στα 1810 επέστρεψε στα Ιωάννινα ιδιωτεύοντας ως ιατρός. Μετά από σχετική σύσταση του θείου του Τουρτούρη και λόγω της καλής φήμης που είχε αποκτήσει ο Αλή Πασά τον προσέλαβε ως προσωπικό του γιατρό, εισερχόμενος έτσι στην Αυλή του Αρβανίτη ηγεμόνα και αποκτώντας μεγάλη περιουσία: ενοικίαζε αγροτικές εκτάσεις στις περιοχές Ιωαννίνων, Άρτας, Τρικάλων και Πραστού Πελοποννήσου και τοποθετούσε χρήματα σε πλοία των Σπετσών. Επίσης ο έντοκος δανεισμός χρημάτων ήταν ένας από τους τομείς των προεπαναστατικών οικονομικών δραστηριοτήτων του Ιωάννη Κωλέττη. Το 1819 έγινε μέλος της Φιλικής Εταιρείας, εξασφαλίζοντας με τη θέση του τη μύηση στο επαναστατικό εγχείρημα σημαντικών Ελλήνων στρατιωτικών, οι οποίοι υπηρετούσαν στις δυνάμεις του Αλή πασά.
Με το ξέσπασμα της Επανάστασης, εκμεταλλευόμενος την παράλληλη ανταρσία του Αλή προς την Πύλη, διέφυγε στο Συρράκο, όπου παρέμεινε μέχρι την πτώση του Αλή πασά, και στις 25 Ιουνίου 1821 κήρυξε μαζί με τον Ιωάννη Ράγκο την επανάσταση στο Συρράκο και τους Καλαρρύτες. Η αποτυχία του εγχειρήματός τους οδήγησε στην καταστροφή των δύο κωμοπόλεων και στην καταφυγή του Κωλέττη στο Μεσολόγγι.
Τεκτονισμός
Σύμφωνα με τον ιστορικό Βασίλη Παναγιωτόπουλο, υπάρχουν έγγραφα του Υπουργείου των Εσωτερικών στα Γενικά Αρχεία του Κράτους, υπογεγραμμένα από τον Κωλέττη τα οποία φέρουν τεκτονικά σύμβολα. Ο ίδιος ερευνητής εικάζει πως ο Κωλέττης ήταν τέκτονας προεπαναστατικά και ίσως είχε μυηθεί στα Ιωάννινα ή στην Ιταλία. Η κατοπινή μύησή του στη Φιλική Εταιρεία ήταν μια φυσιολογική ακολουθία της τεκτονικής του ιδιότητας.
Ένταξη στην πολιτική
μικρογραφία|Ο Ιωάννης Κωλέττης Ακολούθως μετέβη στην Πελοπόννησο, αναμειγνυόμενος πλέον ενεργά στην πολιτική του Αγώνα. Έτσι συνοδεύοντας τον Μαυροκορδάτο συμμετείχε στην Α΄Εθνοσυνέλευση της Επιδαύρου σαν ένας από τους παραστάτες της Δυτικής Χέρσου Ελλάδος, κατόρθωσε να διακριθεί χάρις στην ευγλωττία του και ανέλαβε καθήκοντα Μινίστρου των Εσωτερικών (15 Ιανουαρίου 1822), στα οποία προστέθηκαν και τα καθήκοντα του Προσωρινού Μινίστρου του Πολέμου (2 Φεβρουαρίου) Ήταν ο πρώτος τη τάξει υπουργός για το χρονικό διάστημα που απουσίαζε ο πρόεδρος του Εκτελεστικού Μαυροκορδάτος στη Δυτική Ελλάδα. Παράλληλα του ανατέθηκαν καθήκοντα αρχηγού του στρατού στην Εύβοια. Στις 25 Νοεμβρίου 1823 στη Β' Εθνοσυνέλευση εξελέγη μέλος του Εκτελεστικού και εκστράτευσε εναντίον των αντιπάλων της κυβέρνησης.
Στρατιωτική δράση
Το 1825 του ανατέθηκε η αποστολή να πάει στις Σποράδες και την Εύβοια για να συγκεντρώσει τους διασκορπισμένους επαναστάτες της Θεσσαλίας, και αφού τους μάζεψε εκστράτευσε με τους Τσάμη Καρατάσο και Γάτσο στην Αταλάντη για να αποκόψουν τις συγκοινωνίες των Τούρκων οι οποίοι πολιορκούσαν την Ακρόπολη, χωρίς κάποιο θετικό αποτέλεσμα λόγω κακής οργάνωσης και ασυμφωνίας των επικεφαλής για τον ενδεδειγμένο τρόπο δράσης τους. Τελικά γύρισε στην Αίγινα και εκλεγόταν διαρκώς αντιπρόσωπος του στρατού στην Ανατολική Στερεά στην Εθνοσυνέλευση.
Απόπειρα δολοφονίας Οδυσσέα Ανδρούτσου
Από την εποχή που με τον Ανδρούτσο υπηρετούσαν και οι δύο στον Αλή Πασά λάνθανε η έχθρα με τον Οδυσσέα Ανδρούτσο. Είναι πολύ πιθανό πως αυτός ήταν ο ηθικός αυτουργός τη δολοφονικής απόπειρας που έγινε σε βάρος του στις αρχές Ιουλίου 1824 ενώ στεκόταν στο παράθυρο της οικίας του Νικηταρά στο Ναύπλιο.
Δίωξη Μαντούς Μαυρογένους
Ο Κωλέττης αντιτάχθηκε σθεναρά στον αρραβώνα της Μαντούς Μαυρογένους με τον Υψηλάντη καθώς διέβλεπε την ενοποίηση των δύο ισχυρών οικογενειών ως απειλή. Η Μαντώ, μετά τον αρραβώνα επέστρεψε στο Ναύπλιο όπου ζούσε σε κατάσταση απόλυτης φτώχειας και δεν έλαβε κάποια τιμητική σύνταξη, ούτε της αποπληρώθηκε κάποιο ποσό από τα χρήματα που είχε δώσει για τη χρηματοδότηση των διάφορων μαχών. Με εντολή του Ιωάννη Κωλέττη η Μαντώ Μαυρογένους εξορίστηκε από το Ναύπλιο και επέστρεψε στη Μύκονο. Η Μαυρογένους τελικά μετοίκησε στην Πάρο όπου και πέθανε από τυφοειδή πυρετό τον Ιούλιο του 1848, μόνη, λησμονημένη και πάμφτωχη, έχοντας ξοδέψει όλη της την περιουσία για τον Αγώνα.
Επαφές με Γάλλους και επιρροές
Τον Μάιο του 1825 ήλθε σε επαφή με το υπασπιστή του δούκα της Αυρηλίας συνταγματάρχη Ρουμινύ. και προωθούσε τον δούκα του Νεμούρ ως βασιλιά της Ελλάδος. Η επιλογή στο πρόσωπο του Νεμούρ συνδεόταν με το πολίτευμα που προέκρινε ο Κωλέτης, τη συνταγματική μοναρχία και η δυναστεία στην οποία ανήκε ο Νεμούρ είχε προτίμηση στο πολίτευμα της συνταγματικής μοναρχίας. Τον Ιούνιο του 1825 ήταν από τους λίγους που δεν υπέγραψαν την αίτηση προστασίας προς την Αγγλία.
Turbo
Τραγούδια
1. Turbo Lover (Halford, Tipton, Downing) - 5:33
Ιωάννης Κωλέττης
Διοικητικές θέσεις
Ο Κωλέττης λόγω του υψηλού κύρους που διέθετε στους Ρουμελιώτες, βοήθησε τον Δημήτριο Υψηλάντη να οργανώσει τις πρώτες χιλιαρχίες, εξασφάλισε τη σύντομη παράδοση των φρουρίων του Ναυπλίου και αργότερα όταν ενέσκυψε πανώλη, αξιοποιήθηκε για την εφαρμογή των υγειονομικών μέτρων στις Σπέτσες, κατορθώνοντας να περιστείλει την αρρώστια. Επειδή όμως η παρουσία του κρίθηκε επικίνδυνη ο Καποδίστριας τον διόρισε έκτακτο επίτροπό Ανατολικών Σποράδων, με έδρα τη Σάμο, έτσι θα απομακρυνόταν εύσχημα από την έδρα της Κυβέρνησης. Ωστόσο ο ίδιος συνέχισε να υποστηρίζει τον Κυβερνήτη για να αποδείξει πως μετά τη σύγκρουση ανάμεσα σε αγγλική και ρωσική φατρία μόνο σε αυτόν θα μπορούσε να στηρίζεται ο Καποδίστριας. Αν και από το περιβάλλον του Αυγουστίνου Καποδίστρια διατυπώνονταν κατηγορίες για το πρόσωπό του (υποκινητής στάσεων στο στρατό), αντιθέτως παρενέβαινε κατευναστικά σε αρκετές από αυτές. Τα μέλη του κόμματός του ωστόσο διαφωνούσαν με τη χωρίς ανταλλάγματα υποστήριξη του Κυβερνήτη, πιέζοντάς τον να προωθήσει στελέχη του Γαλλικού κόμματος σε κρατικές θέσεις. Ο ίδιος ωστόσο επεδίωκε να λάβει τη θέση του Γραμματέως της Επικράτειας. Παράλληλα στη Γερουσία εμφανιζόταν φιλελεύθερος υποστηρίζοντας την ελευθερία του τύπου κατά την ψήφιση νέου σχετικού νόμου.
Turbo
Τραγούδια
3. Private Property (Halford, Tipton, Downing) - 4:29
Ιωάννης Κωλέττης
Διοικητικές θέσεις
Στις 11/23 Μαΐου 1828 ανατέθηκε στον Κωλέττη η διοίκηση της αποτελούμενης από τα νησιά Σάμος, Ικαρία, Φούρνοι, Πάτμος, Λειψοί, Λέρος και Κάλυμνος, επαρχίας και συνιστούσε την πρώτη διοικητική θέση που αναλάμβανε ο Ηπειρώτης πολιτικός στην Ελληνική Πολιτεία. Στο διάστημα μεταξύ Φεβρουαρίου 1829 και άνοιξης 1830 ο Λυκούργος Λογοθέτης έλειψε από τη Σάμο και το κενό αρχηγού του νησιού θέλησε να καλύψει ο Κωλέττης. Ο Κωλέττης ενεπλάκη, προς ιδίον όφελος, στη ρύθμιση του σαμιακού ζητήματος μετά τη διευθέτηση τον Φεβρουάριο του 1830 του ζητήματος της ανεξαρτησίας του Ελληνικού κράτους και τη μη συμπερίληψη του νησιού στα όριά του. Συναινούσε στην προώθηση ενός καθεστώτος για τη Σάμο φόρου υποτέλειας στην Πύλη χωρίς την παρουσία σε αυτό οθωμανικού στρατού. Αυτό θα αύξανε την εκτίμηση της κοινής γνώμης στο πρόσωπό του έναντι του Καποδίστρια. Τελικά οι προσδοκίες του διαψεύσθηκαν και αποφασίστηκε (27 Μαΐου/8 Ιουνίου 1830) η ανάκλησή του στην Ελλάδα. Οι αντιλυκουργικοί κύκλοι του νησιού ταυτίστηκαν με την αντικαποδιστριακή πολιτική του Κωλέττη. Στη συνέχεια διορίστηκε υπουργός των Στρατιωτικών και κατόπιν η Εθνοσυνέλευση του Άργους τον εξέλεξε γερουσιαστή. Κατά τη διάρκεια των διοικητικών καθηκόντων του μεταξύ των μέτρων τα οποία έλαβε ήταν η διαίρεση της Σάμου σε έξι τμήματα για καλύτερη αστυνόμευση. Διαπιστώνοντας την ανισότητα μεταξύ εξόδων για εισαγωγή αγροτικών προϊόντων και εσόδων από τη διάθεση ντόπιων προϊόντων, σχεδίαζε την εισαγωγή καλλιέργειας πατάτας και αραβόσιτου στο νησί για αποτροπή των επιπτώσεων κρίσεως σιτηρών στον νησί. Στη διάρκεια της θητείας του μερίμνησε και για θέματα παιδείας: διενέργεια εράνου με σκοπό την ενίσχυση του Θεόφιλου Καΐρη για τη σύσταση εκ μέρους του ορφανοτροφείου στην Άνδρου, μερίμνησε για την υλικοτεχνική προμήθεια των σχολείων της Σάμου και τη στελέχωση αυτών με δασκάλους, για τη σύσταση τυπογραφείου, για την οικονομική ενίσχυση των σχολείων εκ μοναστηριακών πόρων. Μεταξύ των άλλων δραστηριοτήτων του ως επάρχου ήταν η υπό την προεδρία του σύγκληση εκλογικών συνελεύσεων για την εκλογή δημογερόντων.
Μουσείο της Μονμάρτρης
Το Μουσείο της Μονμάρτρης (Γαλλικά: Musée de Montmartre) βρίσκεται στη Μονμάρτρη, στην οδό Κορτό 8-14 στο 18ο διαμέρισμα του Παρισιού, στη Γαλλία. Το μουσείο ιδρύθηκε το 1960 και βρίσκεται κοντά στην πλατεία Τερτρ. Το κτήριο υπήρξε στο παρελθόν κατοικία πολλών διάσημων καλλιτεχνών, συμπεριλαμβανομένων των Πιέρ-Ωγκύστ Ρενουάρ και της Σουζάν Βαλαντόν.
Ιωάννης Κωλέττης
Διοικητικές θέσεις
Έγινε μέλος των δύο τριμελών Διοικητικών Επιτροπών, που ανασχηματίσθηκαν τον Σεπτέμβριο και τον Δεκέμβριο του 1831 ενώ συγκρούσθηκε με τον Αυγουστίνο Καποδίστρια και τα στρατεύματα που τον υποστήριζαν. Ο ιστορικός Βασίλης Κρεμμυδάς θεωρεί πως η παρουσία του Κωλέττη σε αυτές τις επιτροπές λειτουργούσε ανασταλτικά στην προανακριτική έρευνα η οποία θα τον ενέπλεκε στη συνωμοσία που οδήγησε στη δολοφονία του Καποδίστρια. Η ένταξή του στη Διοικητική Επιτροπή αποσκοπούσε στην παρεμπόδισή του από το να προσχωρήσει στην αντιπολιτευτική κίνηση των Υδραίων. Έτσι όμως ο ίδιος θα μπορούσε να οργανώσει καλύτερα το κόμμα του χωρίς να γίνει επαναστάτης, θα εξουδετέρωνε τον Κολοκοτρώνη και θα αποσπούσε τους Ρουμελιώτες από τους Υδραίους. Επικεφαλής μερίδας στρατού και πληρεξουσίων της Δ' κατ' επανάληψιν Εθνικής Συνελεύσεως αποχώρησε στις 12 Δεκεμβρίου 1831 στην Περαχώρα Μεγάρων. Αρχικά η κυβέρνηση του Αυγουστίνου Καποδίστρια κάλεσε τον Κωλέτη στις 10 Ιανουαρίου 1832 να παρουσιαστεί στο Κυβερνητικό Δικαστήριο και να δικαστεί ως προδότης, σε αντίθετη περίπτωση θα στερείτο τα πολιτικά του δικαιώματα. Η επικράτησή του οδήγησε στην παραίτηση του Αυγουστίνου. Ο Κωλέττης έγινε πρώτα μέλος της πενταμελούς και κατόπιν της επταμελούς Διοικητικής Επιτροπής, που ανέλαβε τη διακυβέρνηση της χώρας στις 2 Απριλίου 1832. Τον Ιούλιο έλαβε μέρος ως πληρεξούσιος των όπλων της Ανατολικής Ελλάδος στην Εθνοσυνέλευση της Πρόνοιας.
Πρέσβης στη Γαλλία
Κατά την οκταετή παραμονή του στο Παρίσι αλληλογραφεί με πολιτικούς φίλους του στην Ελλάδα και τους τονίζει τη γνήσια φιλελληνική πολιτική της Γαλλίας προς την Ελλάδα και την ανάγκη περιφρούρησης της μοναρχίας στην Ελλάδα. Ο ίδιος θεωρούσε τη μετακίνησή του στο Παρίσι ως απόπειρα της Αντιβασιλείας να τον απομακρύνει από την κεντρική πολιτική σκηνή της Ελλάδας Την παραμονή του στη γαλλική πρωτεύουσα την αξιοποίησε για να εμπλουτίσει τις γνώσεις του στα της διακυβέρνησης του Ελληνικού κράτους, παρακολουθώντας μαθήματα και στη Σορβόννη.
Επιστροφή στην Ελλάδα
Ο Κωλέτης ήταν πλήρως ενημερωμένος για τις αντικαθεστωτικές κινήσεις και την προετοιμαζόμενη επανάσταση. Δεχόταν συχνά προτροπές και πιέσεις για να γυρίσει ενώ ταυτόχρονα το κόμμα του ήταν βαθιά διχασμένο. Η άτυπη εξορία του Κωλέττη έληξε με την Επανάσταση της 3ης Σεπτεμβρίου το 1843, όποτε κλήθηκε να επιστρέψει στην Ελλάδα. Μετά την επιστροφή του ανέλαβε διάφορα κυβερνητικά αξιώματα. Αρχικά συμμετείχε ως Υπουργός άνευ χαρτοφυλακίου στην κυβέρνηση του Ανδρέα Μεταξά (3 Οκτωβρίου 1843) και εν συνεχεία εξελέγη, με βάση τον νόμο της 4ης Μαρτίου 1829, πληρεξούσιος της επονομαζόμενης "Εθνοσυνέλευσης της 3ης Σεπτεμβρίου" (8 Νοεμβρίου 1843). Στις 19 Νοεμβρίου εξελέγη μέλος του Προεδρείου της Εθνοσυνέλευσης και στις 21 Νοεμβρίου ορίστηκε μέλος της Επιτροπής για τη σύνταξη σχεδίου Συντάγματος.
Μουσείο της Μονμάρτρης
Ανακαινίστηκε από το 2011 και πέραν των μόνιμων συλλογών, στεγάζει θεματικές προσωρινές εκθέσεις.
Ιωάννης Κωλέττης
Επιστροφή στην Ελλάδα
Διετέλεσε από το 1844 έως το 1847 Πρόεδρος της Εν Αθήναις Αρχαιολογικής Εταιρείας Υπήρξε συνιδρυτής της Εταιρείας των Ωραίων Τεχνών με έδρα την Αθήνα το 1844.
Μουσείο της Μονμάρτρης
Περιγραφή
εναλλ.=|αριστερά|μικρογραφία|Η κούνια, πίνακας που ο [[Πιερ Ωγκύστ Ρενουάρ|Πιέρ-Ωγκύστ Ρενουάρ ζωγράφισε το 1876 στην αυλή του σπιτιού, Μουσείο Ορσέ]] Το μουσείο στεγάζεται σε δύο κτήρια που χρονολογούνται από τον 17ο αιώνα, το μέγαρο Ντεμάρν και το Μαιζόν ντε Μπελ Αιρ, το οποίο θεωρείται ότι από το 1680 ήταν η κατοικία του ηθοποιού του 17ου αιώνα Ροζιμόν, μέλους του θιάσου του Μολιέρου.
Ιωάννης Κωλέττης
Επιστροφή στην Ελλάδα
Η στάση του Κωλέττη στην εκπόνηση του πρώτου Συντάγματος του ελληνικού βασιλείου ταυτίστηκε με αυτή των Α. Μεταξά και Α. Μαυροκορδάτου που έθεταν ως σκοπό την τήρηση ισορροπιών μεταξύ των επιδιώξεων των πολιτικών δυνάμεων και των διεκδικήσεων του μονάρχη. Το φάσμα ενός επαπειλούμενου νέου εμφυλίου πολέμου καθόριζε καταλυτικά την όλη διαδικασία της εκπόνησης του συνταγματικού χάρτη.
Μουσείο της Μονμάρτρης
Περιγραφή
Το μουσείο προσφέρει μια θεματική παρουσίαση που καλύπτει όλες τις περιόδους της Μονμάρτρης, από τότε που ήταν χωριό στα περίχωρα του Παρισιού έως την τουριστική περιοχή του σήμερα, με αναφορές σε συγκεκριμένα επεισόδια της ιστορίας της Μονμάρτρης, όπως το μαρτύριο του Αγίου Διονυσίου, η Κομμούνα του Παρισιού, η εγκατάσταση καλλιτεχνών από το 1870, η κατοικία καλλιτεχνών Μπατώ-Λαβουάρ, η αύξηση των εστιατορίων και καμπαρέ.
Turbo
Τραγούδια
4. Parental Guidance (Halford, Tipton, Downing) - 3:25
Ιωάννης Κωλέττης
Ο Κωλέττης και η Μεγάλη Ιδέα
Κατά τη διάρκεια των συζητήσεων στις 11 Ιανουαρίου 1844, όταν τέθηκε θέμα συνταγματικής διάκρισης βάσει του άρθρου 3 μεταξύ αυτοχθόνων και ετεροχθόνων, ο Κωλέττης εκφώνησε λόγο υπέρ της ισότητας ελεύθερων και αλύτρωτων Ελλήνων, ο οποίος προκάλεσε ιδιαίτερη αίσθηση στην κοινωνία της εποχής και οδήγησε στην εξεύρεση συμβιβαστικής λύσης παρά την πλειονοψηφία των αυτοχθόνων πληρεξουσίων. Σε αυτή τη μνημειώδη ομιλία διαμορφώθηκε ιδεολογικά η Μεγάλη Ιδέα, η έννοια που καθόρισε την εξωτερική και εσωτερική πολιτική του ελληνικού κράτους τουλάχιστο μέχρι το 1922. Ο Κωλέττης, που θεωρείται πατέρας της Μεγάλης Ιδέας, επηρεασμένος από τη νεότητά του ακόμη από το κήρυγμα του Ρήγα Φεραίου (στη μνήμη του ήταν αφιερωμένη και η "Ελληνική Νομαρχία"), και από την ολιγόχρονη παραμονή του στη Σάμο και τις εκεί επαφές του με τους Σάμιους διαφωτιστές, οραματιζόταν την ανάκτηση των εδαφών της Βυζαντινής Αυτοκρατορίας και την εγκαθίδρυση μίας χριστιανικής ηγεμονίας. Χτυπούσε τον αυτοχθονισμό που διαιρούσε τον ελληνισμό μέσα στον χώρο. Το τελικό κείμενο του Συντάγματος ψηφίστηκε από την Εθνοσυνέλευση στις 4 Μαρτίου 1844 και στις 18 Μαρτίου ο Όθωνας ορκίστηκε την τήρησή του.
Turbo
Τραγούδια
5. Rock You All Around the World (Halford, Tipton, Downing) - 3:37
6. Out in the Cold (Halford, Tipton, Downing) - 6:27
7. Wild Nights, Hot & Crazy Days (Halford, Tipton, Downing) - 4:39
Ιωάννης Κωλέττης
Εκλογές 1844 και νοθεία
Συνακόλουθα με την κύρωση του Συντάγματος αποφασίστηκε η διενέργεια εκλογών και ο Όθωνας πρότεινε στους Α. Μαυροκορδάτο και Ι. Κωλέττη να σχηματίσουν από κοινού κυβέρνηση, που θα οδηγούσε τη χώρα προς τις εκλογές. Ο Κωλέττης αρνήθηκε τη συμμετοχή του υπολογίζοντας τη φθορά, την οποία θα είχε ο πολιτικός που θα ανελάμβανε τη διενέργεια των εκλογών. Ως ημερομηνία εκκίνησης της εκλογικής αναμέτρησης ορίστηκε η 6η Ιουνίου ενώ σύμφωνα με τα τότε κρατούντα διήρκεσε περίπου δύο μήνες. Οι εκλογές διεξήχθησαν σε κλίμα πόλωσης ενώ πολλές εκλογές βουλευτών προσκείμενων στο Αγγλικό Κόμμα ακυρώθηκαν. Συνέπεια όλων αυτών ήταν η παραίτηση του Αλέξανδρου Μαυροκορδάτου από το πρωθυπουργικό αξίωμα και πριν ακόμα ολοκληρωθούν οι εκλογές ο σχηματισμός κυβέρνησης συνεργασίας στις 6 Αυγούστου 1844 μεταξύ του Γαλλικού Κόμματος και του Ρωσικού Κόμματος (Ανδρέας Μεταξάς. Τα αποτελέσματα στην κατανομή βουλευτικών εδρών έδωσαν στο Ρωσικό Κόμμα (Ναπαίοι) του Ανδρέα Μεταξά 55 έδρες, στο Αγγλικό Κόμμα (Μαρλαίοι) του Αλέξανδρου Μαυροκορδάτου 28 και στο Γαλλικό Κόμμα (Μοσχομαγκίτες) του Ιωάννη Κωλέττη είκοσι. Ο Μακεδόνας δημοσιογράφος και συγγραφέας Νικόλαος Δραγούμης αναφέρει πως οι κάλπες έφταναν στον τόπο της καταμέτρησης με σπασμένα σανίδια ή λιμαρισμένες τις σφραγίδες, ενώ, σε πολλές περιπτώσεις, οι ψήφοι μεταφέρονταν σε «σαπουνοσακούλες». Ο Μαυροκορδάτος από τους 52 που εξέλεξε έμεινε με δώδεκα βουλευτές. Στις 6 Αυγούστου σχηματίστηκε κυβέρνηση συνασπισμού του Γαλλικού και του Ρωσικού Κόμματος με πρώτο κοινοβουλευτικό Πρωθυπουργό τον Κωλέττη.
Turbo
Τραγούδια
8. Hot for Love (Halford, Tipton, Downing) - 4:12
9. Reckless (Halford, Tipton, Downing) - 4:12
Θέσεις τσαρτ
Turbo (άλμπουμ)
Ιωάννης Κωλέττης
Πρώτος συνταγματικός Πρωθυπουργός
Ο Κωλέττης κατηγορήθηκε για συγκεντρωτισμό και περιφρόνηση του κοινοβουλευτισμού, χαρακτηριστικά οι αντιπολιτευόμενες εφημερίδες μιλούσαν για δικτατορία.«Εγκαθίδρυσε ένα είδος κοινοβουλευτικής δικτατορίας»
Turbo
Θέσεις τσαρτ
Επίσημη κυκλοφορία: 14 Απριλίου 1986
Ιωάννης Κωλέττης
Πρώτος συνταγματικός Πρωθυπουργός
Στο πλαίσιο αύξησης της γαλλικής επιρροής στη χώρα, συνεργάστηκε με τον Γάλλο πρέσβη Πισκατόρυ στην ίδρυση το 1846 του πρώτου ξένου πολιτιστικού ιδρύματος στην Ελλάδα, της École française d'Athènes, «με σκοπό την αποδυνάμωση της ρωσικής επιρροής»
Μουσείο της Μονμάρτρης
Περιγραφή
Οι συλλογές του μουσείου ανήκουν στην Εταιρεία Ιστορίας και Αρχαιολογίας του 9ου και 18ου διαμερίσματος του Παρισιού « Η Παλιά Μονμάρτρη», που δημιουργήθηκε το 1886. Για περισσότερο από έναν αιώνα, ο σύλλογος έχει αναλάβει την αποστολή να διατηρήσει και να εμπλουτίζει τις καλλιτεχνικές, ιστορικές και εθνολογικές μαρτυρίες της Μονμάρτρης.
Ιωάννης Κωλέττης
Πρώτος συνταγματικός Πρωθυπουργός
Το σημαντικότερο στοιχείο της περιόδου υπήρξε η κυβερνητική σταθερότητα, γεγονός άγνωστο για τη μέχρι τότε πορεία του κράτους. Ωστόσο ο Κωλέττης στάθηκε φειδωλός σε θεσμικές μεταρρυθμίσεις προσπαθώντας την ομαλή μετάβαση της ελληνικής κοινωνίας προς τους σύγχρονους ευρωπαϊκούς θεσμούς. Οι σχέσεις με την Οθωμανική Αυτοκρατορία επιδεινώθηκαν στις 25 Ιανουαρίου 1847 με αφορμή την άρνηση του πρέσβη της στην Αθήνα Κωνσταντίνου Μουσούρου να παράσχει διαβατήριο στον υπασπιστή του βασιλιά, Τσάμη Καρατάσο, για να ταξιδέψει στην Κωνσταντινούπολη (κύκλος γεγονότων που οδήγησε στη διακοπή των διπλωματικών σχέσεων των δύο χωρών και ονομάστηκαν Μουσουρικά).
Θάνατος
Στα τέλη του 1846 η υγεία του Κωλέττη άρχισε να επιδεινώνεται, δεδομένο που δημιούργησε κύμα αυτομόλησης βουλευτών προς τα κόμματα της αντιπολίτευσης και κλίμα έντασης για τη διαδοχή στο Γαλλικό Κόμμα. Αυτή η κατάσταση οδήγησε τον Κωλέττη να ζητήσει από τον βασιλιά τη διάλυση της Βουλής και τη διενέργεια εκλογών. Έτσι ο Όθωνας στις 14 Απριλίου 1847 προκήρυξε εκλογές για τον Ιούλιο. Παρά την ασθένεια και τη μεγάλη ηλικία του επικράτησε σαρωτικά στις εκλογές, εξασφαλίζοντας την απόλυτη πλειοψηφία, αν και το αποτέλεσμά τους αμφισβητήθηκε έντονα από την αντιπολίτευση. Πέθανε από νεφρίτιδα στις 31 Αυγούστου 1847. Στη διάρκεια της ασθένειάς του τον επισκεπτόταν ο Όθωνας Η κηδεία έγινε την 1η Σεπτεμβρίου στο Ναό της Αγίας Ειρήνης ενώ επικήδειους εκφώνησαν οι Νεόφυτος Βάμβας, Ρήγας Παλαμίδης και Π. Σούτσος. Το σώμα του Κωλέττη παρέμενε άλιωτο παρά την τριετή ταφή και σύμφωνα με τη μαρτυρία του Μακρυγιάννη μόνο τα μάτια του έλιωσαν από τις πολλές αδικίες που διέπραξε εν ζωή: και τον βγαίνουν καθώς τον θάψαν μόνον τα μάτια του ήταν βουλιασμένα και η μύτη του ολίγον πειραμένη -τα μάτια του ότι έβλεπαν τις πράξες οπού 'κανε δια την πατρίδα του και θρησκεία του και τόσους άδικους φόνους των αγωνιστών, του Νούτζου, του Παλάσκα, του Δυσσέα κι αλλουνών (Απομνημονεύματα Ιωάννη Μακρυγιάννη).
Πολιτικές απόψεις
Η ανάλυση που ο Κωλέττης κάνει για τα πολιτικά πράγματα του Εικοσιένα στηρίζονταν στην ανάλυση των κοινωνικών σχέσεων. Ο Μαυροκορδάτος εξέφραζε τους κοτζαμπάσηδες και το Γαλλικό κόμμα τους προκρίτους δευτέρας τάξεως, ενώ επί Καποδίστρια το κυβερνητικό -ρωσικό κόμμα ήταν δεσποτικό, ενώ το συνταγματικό ήταν το αγγλικό και το φιλελεύθερο, σύμφωνα με την ανάλυση του Κωλέττη. Επίσης, προς τη διεθνή θέση της Ελλάδος, αναφέρει πως η Αγγλία ως κραταιά ναυτική δύναμη θα θέλει να περιορίσει την άνοδο της δύναμης της Ελλάδας στη Μεσόγειο. Ενδεικτικό των ιδεολογικών επιρροών που δέχθηκε ο Κωλέτης ήταν η αναφορά που κάνει στο κήρυγμα του Ρήγα ως αφετηρίας του επαναστατικού ενθουσιασμού των Ελλήνων. Δηλώνει την προσήλωσή του στο καθεστώς της μοναρχίας, αλλά της συνταγματικής κυρίως. Ασκεί στα κείμενά του έντονο κατηγορώ στον Καποδίστρια διότι καταπάτησε κάθε αρχή ελευθερίας, δικαιοσύνης και ισονομίας. Ωστόσο μετά την επιστροφή του από το Παρίσι μετρίασε την πολεμική του σε βάρος του Καποδίστρια. Νομιμοφροσύνη και νομιμότητα, γνώση και προσαρμοστικότητα, συμμετοχή και ευταξία ήταν οι κεντρικοί αρμοί της πολιτικής σκέψης και δράσης του Κωλέτη. Ταύτιζε τον βασιλιά Όθωνα με το έθνος: υπεράσπιση της πατρίδας σήμαινε ταυτόχρονα υπεράσπιση του βασιλιά. Η ευτυχία της κοινωνίας εξαρτάται από την ανάπτυξη και την ανθηρή οικονομία, κεντρική θέση του Διαφωτισμού: σε επιστολές του μιλούσε για την οικονομική ανάπτυξη, της εξυπηρέτηση του χρέους, της εφαρμογής και υλοποίησης της έκθεσης για τα οικονομικά που είχαν υποβάλει γάλλοι εμπειρογνώμονες. Η σύνδεση της προόδου και της ευημερίας του έθνους με την εδραίωση και τις επιτυχίες της μοναρχίας, προσέδιδαν μια ρομαντική διάσταση στον πολιτικό στοχασμό και λόγο του Κωλέτη. Στην πολιτική ιδεολογία του παρατηρείται μια στέρεη ανάμειξη διαφωτιστικών και ρομαντικών ιδεών. Πρόκειται για ένα κράμα απολύτως ευρωπαϊκό, δυτικό-αστικό. Η προσήλωση στη μοναρχία και στο πρόσωπο του Όθωνα, εξηγείται από το ότι επειδή θεωρούσε πως το νεοσύστατο ελληνικό κράτος έπρεπε να έχει ισχυρή κεντρική εξουσία. Η βασιλεία ήταν ο ένας από τους τρεις πυλώνες του κράτους με τους άλλους δύο να είναι η υπεράσπιση της ανεξαρτησίας και η αποτροπή ταραχών.
Αρνητική κριτική
Όσον αφόρα την πρόσληψη του Κωλέττη από τους συγχρόνους και τους μεταγενεστέρους του καταθέτονται πολλές αρνητικές απόψεις. Το 1823 όταν εκλέγεται μέλος του Εκτελεστικού ο Άγγλος Έμμερσον λέει γι'αυτόν,ήτο αναντιρρήτως ο δεξιώτερος και νοημενόστερος των πολιτικών ανδρών της Ελλάδος και αρχηγός κόμματος συνενών εν μεγάλη φυσική ευφυΐα και γνώσεις ευρωπαϊκάς. Το 1825 ο Γερμανός Scherbian τον χαρακτήριζει επιφυλακτικό και κρυψίνου και λέει ότι έδινε άφθονες υποσχέσεις στους φιλέλληνες για λαμπρή σταδιοδρομία. Συχνοί ήταν οι τσακωμοί του με τον Νέγρη. Τον Οκτωβριο του 1828 ο Γάλλος βαρώνος Ζυσερέ ντε Σαιν Ντενίς, προξενικός πράκτορας της Γαλλικής κυβέρνησης στο χρονικό διάστημα 1828-1829 στέλνει αναφορά στις προϊστάμενες αρχές του, και για τον Κωλέττη μεταξύ άλλων αναφέρει «''[...]Τολμηρός, πλήρης προσόντων και λίαν ραδιούργος [...] διακρίνεται μεταξύ των συμπατριωτών του διά της γαληνίου απάθείας. [...]Ζηλεύων τον Μαυροκορδάτον πάντοτε έδειξεν εις αυτόν μίσος προσωπικόν''» Τον Απρίλιο του 1831 ο Γάλλου πρεσβευτής Βαρώνος Achille Rouen σε αναφορά του περιέγραφε τον Κωλέττη ως άνθρωπο με υπόληψη και ασυνήθιστη για Έλληνες σταθερότητα χαρακτήρα. Ο σύγχρονος του Κλωλέττη, οπλαρχηγός Θεοδωράκης Γρίβας τον αποκαλεί «ψεύτακα» πρωθυπουργό. Ο Ιωάννης Μακρυγιάννης τον θεωρεί υπέυθυνο για τις δολοφονίες του Ανδρούτσου, του Παλάσκα, του Νούτσου και άλλων. Σε αυτές τις αδικίες αποδίδει το γεγονός ότι το σώμα του έμεινε άλιωτο και παρά την τριετή ταφή μόνο τα μάτια του έλιωσαν: και τον βγαίνουν καθώς τον θάψαν μόνον τα μάτια του ήταν βουλιασμένα και η μύτη του ολίγον πειραμένη -τα μάτια του ότι έβλεπαν τις πράξες οπού 'κανε δια την πατρίδα του και θρησκεία του και τόσους άδικους φόνους των αγωνιστών, του Νούτζου, του Παλάσκα, του Δυσσέα κι αλλουνών (Απομνημονεύματα Ιωάννη Μακρυγιάννη).
Μουσείο της Μονμάρτρης
Οι συλλογές
εναλλ.=|αριστερά|μικρογραφία|Αφίσα του Τεοφίλ Στάινλεν, του 1896, που διαφήμιζε την περιοδεία του θιάσου του καμπαρέ [[Μαύρος Γάτος (Μονμάρτρη)|Μαύρος Γάτος]] Οι συλλογές του μουσείου περιλαμβάνουν πίνακες ζωγραφικής, φωτογραφίες, αφίσες και χειρόγραφα που αφηγούνται την ιστορία της Μονμάρτρης, τη μποέμικη ζωή, τα καμπαρέ και την καλλιτεχνική ατμόσφαιρα του 19ου και του 20ού αιώνα.
Ιωάννης Κωλέττης
Αρνητική κριτική
Ωστόσο παρά την αρνητική κριτική, τον ενοχοποιεί για φατριασμό και ότι θέλησε να εξοντώσει τον Ανδρούτσο, έχει και θετικές αναφορές σε αυτόν
Μουσείο της Μονμάρτρης
Οι συλλογές
Εκτίθενται έργα διάσημων καλλιτεχνών της Μονμάρτρης, μεταξύ των οποίων:
Η συλλογή περιλαμβάνει, μεταξύ άλλων, έργα όπως Η περιοδεία του Μαύρου Γάτου του Τεοφίλ Στάινλεν, το Ντιβάν Ζαποναί και το Μουλέν Ρουζ του Τουλούζ Λωτρέκ, Η Πλατεία Πιγκάλ του Μωρίς Ουτριγιό, Η Αυτοπροσωπογραφία της Σουζάν Βαλαντόν, Parce Domine του Αντόλφ Βιλέτ, η Επιγραφή του Λαπέν Αζίλ, καθώς και το υπέροχο Θέατρο των Σκιών του Ανρί Ριβιέρ.
Ιωάννης Κωλέττης
Αρνητική κριτική
Ο πολιτικός και συγγραφέας Νικόλαος Δραγούμης (1809-1879) στο έργο του «Ιστορικαί αναμνήσεις», γράφει για μία καθημερινή ημέρα του πρωθυπουργού Ιωάννη Κωλέττη πως καλούσε πρόσωπα στο σπίτι του, προκειμένου να τους εξασφαλίσει άμεσα μια θέση στο δημόσιο: «''Στην οικία του, που βρισκόταν κοντά στους στύλους του Ολυμπίου Διός, από βαθέως όρθρου συνωστίζονταν φουστανελοφόροι από την εξώπορτα μέχρι τα σκαλιά. Όταν έμπαινες στο γραφείο του, τον έβλεπες να καπνίζει το τσιμπούκι του και να ακούει μετά μεγάλης υπομονής κάποιον ψηφοφόρο του που του ζητούσε ρουσφέτι: μια θέση, μια σύνταξη, ένα παράσημο ή κάτι παρόμοιο.''»
Μουσείο της Μονμάρτρης
Οι κήποι του Ρενουάρ
Το μουσείο περιβάλλεται από κήπους που ονομάστηκαν προς τιμήν του Πιέρ-Ωγκύστ Ρενουάρ. Το 2014 ανακαινίστηκαν σύμφωνα με σκηνές από τους πίνακες του ζωγράφου. Έχουν ωραία θέα στον αμπελώνα της Μονμάρτρης, ο οποίος υπήρχε από τον Μεσαίωνα και αναφυτεύτηκε το 1933. Αποτελούνται από οπωροφόρα δέντρα, αχλάδια και αμυγδαλιές, θάμνους, λιλά, τριαντάφυλλα και αναρριχητικές ορτανσίες.
Ιωάννης Κωλέττης
Αρνητική κριτική
Για τους Βερέμη και Κολιόπουλο ήταν ένας από τους χειραγωγούς μια ευάλωτης μάζας εκλογέων.
Μουσείο της Μονμάρτρης
Ανακαίνιση
Το 2014, το Μουσείο της Μονμάρτρης άνοιξε τρεις νέους χώρους: το στούντιο-διαμέρισμα της Σουζάν Βαλαντόν και του Μωρίς Ουτριγιό, το μέγαρο Ντεμάρν, που προορίζεται για τις προσωρινές εκθέσεις και το καφέ Ρενουάρ. Ένα εκτεταμένο πρόγραμμα αποκατάστασης έχει ξεκινήσει για τον επανασχεδιασμό των κήπων και την αύξηση του εκθεσιακού χώρου.
Turbo
Βραβεία
Turbo (άλμπουμ)
Ιωάννης Κωλέττης
Εξωτερικοί σύνδεσμοι
Κατηγορία:Γραμματείς της Επικράτειας επί του Βασιλικού Οίκου και των Εξωτερικών Υποθέσεων Κατηγορία:Γραμματείς της Επικράτειας επί των Εσωτερικών Κατηγορία:Γραμματείς της Επικράτειας επί των Εκκλησιαστικών και της Δημοσίας Εκπαιδεύσεως Κατηγορία:Γραμματείς της Επικράτειας επί της Δικαιοσύνης Κατηγορία:Έλληνες υπουργοί πολέμου Κατηγορία:Πρωθυπουργοί της Ελλάδας
Turbo
Βραβεία
Ηνωμένες Πολιτείες (RIAA Certification): Πλατινένιος
Καναδάς (CRIA Certification): Πλατινένιος
Μέλη των Judas Priest
Η σύνθεση του συγκροτήματος κατά την ηχογράφηση του "Turbo" είχε την εξής μορφή:
Ρομπ Χάλφορντ - φωνητικά
Γκλεν Τίπτον - κιθάρα
Μουσείο της Μονμάρτρης
Παραπομπές
Κατηγορία:Μουσεία στο Παρίσι Κατηγορία:Μουσεία στη Γαλλία
Turbo
Μέλη των Judas Priest
Κ.Κ. Ντάουνινγκ - κιθάρα
Ίαν Χιλ - μπάσο
Ντέιβ Χόλαντ - τύμπανα
Πηγές
Κατηγορία:Δισκογραφία των Judas Priest Κατηγορία:Άλμπουμ του 1986
Ακίνδυνος (όνομα)
Ακίνδυνος (γενική: Ακινδύνου και Ακίνδυνου), ελληνικό αντρικό κύριο όνομα (βαφτιστικό όνομα).
Ετυμολογία του ονόματος
Μεταγενέστερο βαφτιστικό, από το αρχαιοελληνικό επίθετο ἀκίνδυνος «ακίνδυνος, ασφαλής».
Διάδοση του ονόματος
Ιδιαίτερα σπάνιο σήμερα βαφτιστικό στον ελληνικό χώρο. Στα συναξάρια της εκκλησίας εμφανίζονται τρεις διαφορετικοί μάρτυρες με το όνομα αυτό, με σημαντικότερο τον Ακίνδυνο, ο οποίος μαζί με άλλους τέσσερις, τον Πηγάσιο, τον Ανεμπόδιστο, τον Ελπιδοφόρο και τον Αφθόνιο, μαρτύρησαν στην Περσία το 330 μ.Χ. επί βασιλείας Σαβωρίου. Το μαρτύριο των αγίων Ακίνδυνων, όπως καλούνται από το λαό οι πέντε μάρτυρες, έγραψε ο Mεταφραστής και απόκειται στη μονή των Iβήρων κ.α.
Το όνομα σώζεται νωρίτερα (2ο αι.) σε ένα επίγραμμα του Λουκιανού:
Ενώ, σύμφωνα με το Athenian Onomasticon, το όνομα Ἀκίνδυνος εμφανίζεται στο Inscriptiones Graecae, τμ. IΙ (Βερολίνο, 1913-), να το φέρουν 4 Αθηναίοι (3ος–5ος αι.).
Ονομαστική εορτή
Στις 2 Νοεμβρίου, ημέρα κατά την οποία η Ορθόδοξη και η Καθολική Εκκλησία τιμούν τη μνήμη του αγίου Ακινδύνου (μαζί με τη μνήμη των μαρτύρων Πηγασίου, Αφθονίου, Ελπιδηφόρου και Ανεμποδίστου).
Τύποι και υποκοριστικά του ονόματος
Άκης, σύντομος και υποκοριστικός τύπος.
Θηλυκός τύπος του ονόματος
Ακινδύνα· Ντίνα, σύντομος και υποκοριστικός τύπος.
Το όνομα σε άλλες γλώσσες
ιταλικά: Acindino.
Παραπομπές
Κατηγορία:Ανδρικά ελληνικά ονόματα Κατηγορία:Αγιωνύμια Κατηγορία:Μεταγενέστερα ονόματα
Κατάλογος πρωθυπουργών του Μπουτάν
Ο Πρωθυπουργός του Μπουτάν (Lyonchhen) είναι ο αρχηγός της κυβέρνησης του Μπουτάν. Διορίζεται από το κόμμα που κερδίζει τις περισσότερες έδρες στην Εθνοσυνέλευση και είναι επικεφαλής του εκτελεστικού υπουργικού συμβουλίου, του Lhengye Zhungtshog (Συμβούλιο Υπουργών). Από το 1964 ως το 1998 η θέση δεν υφίστατο. Από το 1998 επαναφέρθηκε το αξίωμα.
Εξωτερικοί σύνδεσμοι
πρωθυπουργοι Μπουταν
Χιλιότονο
Το χιλιότονο (kT = Tg) είναι μία συμβατική μονάδα μέτρησης της μάζας. 1 kT = 1.000 ton = 106 kg. Αντιστοιχεί στη μάζα 1.000 m3 απεσταγμένου ύδατος, στους 4°C και υπό πίεση 1 atm.
Χρησιμοποιείται και στην αποτίμηση καταστροφικότητας πυρηνικών κεφαλών ως ισοδύναμη ποσότητα 1 kT TNT που ενεργειακά αντιστοιχεί σε 4,184 · 1012 J.
Κατηγορία:Μονάδες μάζας
Ουμ Σαλάλ Σπορτ Κλαμπ
Η Ουμ Σαλάλ Σπορτ Κλαμπ είναι ποδοσφαιρική ομάδα του Κατάρ από το Ουμ Σαλάλ. Συμμετέχει στην ανώτατη κατηγορία της χώρας. Ιδρύθηκε το 1979. Έδρα της ομάδας είναι το Suheim Bin Hamad Stadium, χωρητικότητας 13000 θεατών. Είναι η πρώτη ομάδα από το Κατάρ που έφτασε στα ημιτελικά του Κυπέλλου Πρωταθλητριών Ποδοσφαίρου Ασίας.
Πασαντίνα
Ο όρος Πασαντίνα (Pasadena) μπορεί να αναφέρεται σε:
Μαρσέλο Βεριντιάνο
Ο Μαρσέλο Βεριντιάνο ( Marcelo Veridiano) βραζιλιανή πορτογαλική προφορά ΔΦΑ : [veɾidiˈɐnu mɐɾˈsɛlu], είναι Βραζιλιάνος πρώην ποδοσφαιριστής γεννημένος στις 30 Ιουνίου 1966. Αγωνιζόταν στη θέση του επιθετικού.
Καριέρα ποδοσφαιριστή
Αγωνιζόταν στην πατρίδα του και συγκεκριμένα στο Σάο Πάολο, όταν το Δεκέμβριο του 1989 αποκτήθηκε από τη Skoda Ξάνθη. Με 11 γκολ σε 21 αγώνες καθώς και με τη ζεστή σχέση που ανέπτυξε με την κερκίδα έγινε ιδιαιτέρα αγαπητός στους φίλους της Ξάνθης. Στις 10 Ιανουαρίου 1993 σκοράροντας στο 8ο, 17ο, 40ο και 70ο λεπτό έγινε ο πρώτος ποδοσφαιριστής που σημείωσε 4 γκολ στο ελληνικό πρωτάθλημα (8-2 απέναντι στον Πιερικό. Συνολικά σκόραρε 24 φορές τη σεζόν εκείνη. Σημείωσε το 100ο γκολ της Ξάνθης στις 24 Μαΐου 1992 (Ξάνθη – Άρης2-0) αλλά και το 200ο γκολ στις 13 Φεβρουαρίου 1994 (Ξάνθη – Παναθηναϊκός 2-1).
Το 1996 μεταγράφηκε στην ΑΕΚ, με την οποία έκανε καλές εμφανίσεις στην Ελλάδα αλλά και στην Ευρώπη. Τα επόμενα δύο χρόνια αγωνίστηκε στην Κύπρο στον ΑΠΟΕΛ. Τέλειωσε την καριέρα του αγωνιζόμενος στην ομάδα της Κοζάνης.
Ζοζέ Πινέιρο ντε Αζεβέντο
Ο ναύαρχος Ζοζέ Μπαπτίστα Πινέιρο ντε Αζεβέντο (José Baptista Pinheiro de Azevedo, GCL,, 5 Ιουνίου 1917 - 10 Αυγούστου 1983) ήταν μια προσωπικότητα της πορτογαλικής πολιτικής, μεταρρυθμιστής και επαναστάτης. Βοήθησε στην ανατροπή του Μαρσέλο Καετάνο το 1974. Διετέλεσε πρωθυπουργός της Πορτογαλίας μεταξύ 19 Σεπτεμβρίου 1975 και 23 Ιουνίου 1976. Έθεσε υποψηφιότητα για Πρόεδρος της χώρας το 1976, αλλά έχασε.
Ο Πινέιρο ντε Αζεβέντο γεννήθηκε στις 5 Ιουνίου 1917 στη Λουάντα, αλλά μετακόμισε στην Πορτογαλία μερικά χρόνια αργότερα. Στη δεκαετία του 1960 εντάχθηκε στο Κίνημα για τη Δημοκρατική Ενότητα και ήταν υποστηρικτής των προεδρικών υποψηφιοτήτων των José Norton de Matos, Manuel Quintão Meireles και Humberto Delgado.
Υπηρέτησε στον αποικιακό πόλεμο της Πορτογαλίας ως ναύαρχος υπεύθυνος για τη θαλάσσια άμυνα της Αγκόλας.
Μετά την Επανάσταση της 25ης Απριλίου 1974, συμμετείχε στην Εθνική Επιτροπή Σωτηρίας και εργάστηκε για τον εκδημοκρατισμό της Πορτογαλίας. Στις 29 Αυγούστου 1975 έγινε πρωθυπουργός της Έκτης Προσωρινής Κυβέρνησης, αντικαθιστώντας τον εκδιωχθέντα πρωθυπουργό Βάσκο Γκονσάλβες. Στο τέλος της θητείας του ως πρωθυπουργού, αντικαταστάθηκε προσωρινά μεταξύ 23 Ιουνίου και 23 Ιουλίου 1976, από τον Βάσκο Αλμέιντα ε Κόστα, Υπουργό Εσωτερικών.
Παραπομπές
Κατηγορία:Πορτογάλοι πολιτικοί Κατηγορία:Πρωθυπουργοί της Πορτογαλίας
Βάσκο ντος Σάντος Γκονσάλβες
Ο στρατηγός Βάσκο ντος Σάντος Γκονσάλβες (Vasco dos Santos Gonçalves OA, ; Λισαβόνα, 3 Μαΐου 1921 - 11 Ιουνίου 2005) ήταν Πορτογάλος στρατιωτικός, αξιωματικός του Μηχανικού, ο οποίος συμμετείχε στην Επανάσταση των Γαρυφάλλων και αργότερα διετέλεσε Πρωθυπουργός της Πορτογαλίας από τις 18 Ιουλίου 1974 έως τις 19 Σεπτεμβρίου 1975.
Κατάλογος δημάρχων Σάμου
Ο Δήμαρχος Σαμίων ήταν ο επικεφαλής του Δήμου Σάμου (ή Σαμίων), ο οποίος ιδρύθηκε για πρώτη φορά ως δήμος Λιμένος Βαθέος στις 5 Μαΐου 1918 με έδρα τον οικισμό Λιμήν Βαθέος. Ο οικισμός Λιμήν Βαθέος μετονομάστηκε σε Σάμος και ο δήμος σε Δήμο Σαμίων στις 2 Ιουνίου 1958. Ο δήμος Σαμίων λειτούργησε έως την κατάργησή του, το 1997. Στη συνέχεια συστάθηκε ο Δήμος Βαθέος το 1997 με την απόσπαση του οικισμού Σάμος από το δήμο Λιμένος Βαθέος και τον ορισμό του ως έδρα του δήμου. Ο δήμος Βαθέος καταργήθηκε το 2010 και το 2011 εντάχθηκε στον διευρυμένο Δήμο Σάμου, ο οποίος διαιρέθηκε το 2019 σε Δήμο Ανατολικής Σάμου με έδρα τη Σάμο και ιστορική έδρα το Πυθαγόρειο και Δήμο Δυτικής Σάμου με έδρα το Νέο Καρλόβασι. Οι σημερινοί δύο δήμοι δημιουργήθηκαν με το Πρόγραμμα Κλεισθένης Ι
Παραπομπές
Σαμου Κατηγορία:Σάμος
Ιστ Εντ Λάιονς ΦΚ
Η Ιστ Εντ Λάιονς ΦΚ είναι μια επαγγελματική ποδοσφαιρική ομάδα από την Φρίταουν στη Σιέρα Λεόνε. Συμμετέχει στη Sierra Leone National Premier League, την ανώτατη πδοσφαιρική κατηγορία της χώρας. Έδρα της ομάδας είναι το εθνικό στάδιο της χώρας, National Stadium. Είναι μία από τις δύο πιο πετυχημένες ποδοσφαιρικές ομάδες της χώρας. Ιδρύθηκε το 1928 και είναι μία από τις παλαιότερες ομάδες της χώρας.
Επίδοση στης διοργανώστης της CAF
Κατηγορία:Ποδοσφαιρικές ομάδες Σιέρα Λεόνε Κατηγορία:Ιστ Εντ Λάιονς ΦΚ Κατηγορία:Ιδρύσεις ποδοσφαιρικών ομάδων το 1928
Ζώης Πάνου
Ο Ζώης Πάνου (1765 - 29 Αυγούστου 1846) ήταν στρατιωτικός και οπλαρχηγός της ελληνικής επανάστασης του 1821 από την Παραμυθιά της Ηπείρου. Επιπλέον, διετέλεσε επίσης πληρεξούσιος σε διάφορες Εθνοσυνελεύσεις.
Δραστηριότητες κατά τα προεπαναστατικά χρόνια
Ο Πάνου γεννήθηκε 1765 στην Παραμυθιά και προερχόταν από ευκατάστατη και θρησκευόμενη οικογένεια της περιοχής. Αδελφή του ήταν η μετέπειτα σύζυγος του Σουλιώτη οπλαρχηγού Φώτου Τζαβέλα, Δέσπω. Κατά τα τέλη του 18ου αιώνα, δραστηριοποιήθηκε ως έμπορος στο Παλέρμο της Σικελίας. Κατά τον ρωσοτουρκικό πόλεμο του 1787 - 1792, κατετάγη στον ρωσικό στρατό και αργότερα συμμετείχε στους Ναπολεόντειους Πολέμους. Από το 1805 υπηρετούσε στα, δημιουργημένα από τους Ρώσους, Ελληνικά Τάγματα των Επτανήσων, τα οποία διατηρήθηκαν και επί γαλλικής και βρετανικής κυριαρχίας, φτάνοντας μέχρι το βαθμό του λοχαγού α΄ τάξεως. Παράλληλα, από το 1819 ήταν μυημένος στη Φιλική Εταιρεία. Το 1820, συμμετείχε στον πόλεμο μεταξύ Υψηλής Πύλης και Αλή πασά, πρώτα στο πλευρό των σουλτανικών στρατευμάτων και έπειτα, μετά από συμφωνία μεταξύ του Αλή και των Σουλιωτών, με το μέρος του πασά των Ιωαννίνων. Στο πλαίσιο αυτού του πολέμου, όπου μάλιστα τραυματίστηκε δύο φορές, διακρίθηκε στις μάχες της Μανωλιάσας, του Θεριακησίου και της Λέλοβας.
Δράση στην ελληνική επανάσταση
Το 1825 - 1826, έλαβε μέρος στην δεύτερη πολιορκία του Μεσολογγίου, ενταγμένος στο σώμα του ανιψιού του, Κίτσου Τζαβέλα. Μάλιστα, από κοινού με τους Ιωάννη Παπαδιαμαντόπουλο και Γεώργιο Βαλτινό, μετέβη στη Ζάκυνθο προς ανεύρεση εφοδίων και χρημάτων. Κατά την Έξοδο της 10ης Απριλίου αν και τραυματίας κατάφερε να διασωθεί.
Πέραν από τα πεδία των μαχών, ο Πάνου συνέβαλε και στον πολιτικό τομέα της επανάστασης. Κατά τις αρχές του 1822, έλαβε μέρος στην Α' Εθνοσυνέλευση της Επιδαύρου, υπογράφοντας το «Προσωρινόν Πολίτευμα» ως αντιπρόσωπος των Σουλιωτών, ενώ αργότερα έλαβε μέρος στις εθνοσυνελεύσεις του Άστρους (1823) και της Τροιζήνας.
Στα πλαίσια του ελληνικού κράτους
Μετά τη δημιουργία του ελληνικού κράτους, ο Ζώης Πάνου τιμήθηκε με το βαθμό του συνταγματάρχη της Βασιλικής Φάλαγγας. Παράλληλα, το 1842, εκδόθηκε ποιητική του συλλογή, αποτελούμενη από ποιήματα που είχε συγγράψει κατά τη διάρκεια της Ελληνικής Επανάστασης με σκοπό την ενθάρρυνση των Ελλήνων. Απεβίωσε πλήρης ημερών, στις 29 Αυγούστου του 1846.
Βιβλιογραφία
Κατηγορία:Αγωνιστές του 1821 Κατηγορία:Έλληνες στρατιωτικοί σε στρατούς άλλων κρατών Κατηγορία:Έλληνες πληρεξούσιοι